**Szvetlana és Dávid**

Szvetlana öccse, Dávid vadász volt. Egy nap úgy megbetegedett, hogy nem tudott felkelni az ágyból. Hát Szvetlana fölkapaszkodott az égbe, hogy a Naptól kérjen segítséget. A felhő szélén egy öregasszonnyal találkozott. Megkérdezte tőle:

– Hogy jutok el a Naphoz?

– Én az anyja vagyok – mondta az asszony. – Miben segíthetek?

Szvetlana elmesélte az öccse betegségét, mire az öregasszony így felelt:

– A fiam, a Nap nem nagyon kedveli az embereket, de én majd söprűvé változtatlak, és a sarokba támasztalak. Mikor hazajön a fiam, a Nap, kikérdezem a dologról.

Amikor a Nap hazaért, az anyja megkérdezte: – Mondd, kisfiam, jól viselkedtek az emberek?

– Egy Dávid nevű vadász kivételével – felelte a Nap. – Mert ez a Dávid akkora zajt csapott a puskájával, hogy felbosszantott. Meg is kellett babonáznom, hogy csendben maradjon. De ne aggódj, Anya, ha a fiú tizenhét napig egy sötét szobában marad, meggyógyul.

Ahogy a Nap nyugovóra tért, az anyja visszaváltoztatta a söprűt Szvetlanává, és a lány visszatért a földre. Dávidot meg tizenhét napig egy sötét szobában tartotta, és az öccse meg is gyógyult. És hogy a Nap még egyszer méregbe ne guruljon, Szvetlana eldugta a puskát. Dávid meg csendesebb foglalkozást választott, és élete egészséges maradt.

**1. Sorold fel a szereplőket!** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2.** **Igazak (I) vagy hamisak (H) a következő állítások?**

 …… Szvetlanának a Nap anyja segített.

 …… Dávid nem viselkedett jól, ezért a Nap megbabonázta.

 …… Dávidot bátyja tizennégy napig egy sötét szobában tartotta, hogy meggyógyuljon.

3. Hol találkozott Szvetlana az öregasszonnyal? …………………………………………

4. Miért lett mérges a Nap? ……………………………………………………………….

5. Mit tett Szvetlana, hogy büntetést ne kapjon Dávid? ………………………………….

6. Húzd alá a mesében a következő kifejezéseket! Írd mellé, mit jelent!

méregbe gurul …………………….. fölkapaszkodott ……………………………

felbosszantott ………………………. babonáznom ………………………………..